«Я шмат гадоў у псыхалёгіі, — кажа Алена, за плячыма якой праца з асаблівымі дзецьмі ва ўстановах адукацыі і Цэнтры карэкцыйна-разьвівальнага навучаньня і рэабілітацыі ў Віцебску. — Для мяне гэта быў падрыхтоўчы этап для працы з дарослымі, бо чальцамі клюбнага дому могуць стаць людзі, старэйшыя за 18 гадоў. З уласнага досьведу — мой родны пляменьнік быў інвалідам і патрабаваў сур’ёзнага догляду — я адчувала, што змагу перавярнуць сьвядомасьць людзей, скіраваць яе ў пазытыўнае рэчышча. Хвароба — ня толькі гора, але і моцная сіла, якая прымушае рухацца наперад».